CELEX: 32017R1542
Language: fi
Date: 2017-06-08 00:00:00
Title: Komission delegoitu asetus (EU) 2017/1542, annettu 8 päivänä kesäkuuta 2017, delegoidun asetuksen (EU) 2015/35 muuttamisesta siltä osin kuin kyseessä on lakisääteisten pääomavaatimusten laskenta vakuutus- ja jälleenvakuutusyrityksen hallussa olevien varojen tiettyjen luokkien osalta (infrastruktuuriyritykset) (ETA:n kannalta merkityksellinen teksti. )

14.9.2017   
               
               
                  FI
               
               
                  Euroopan unionin virallinen lehti
               
               
                  L 236/14
               
            KOMISSION DELEGOITU ASETUS (EU) 2017/1542,
      annettu 8 päivänä kesäkuuta 2017,
      delegoidun asetuksen (EU) 2015/35 muuttamisesta siltä osin kuin kyseessä on lakisääteisten pääomavaatimusten laskenta vakuutus- ja jälleenvakuutusyrityksen hallussa olevien varojen tiettyjen luokkien osalta (infrastruktuuriyritykset)
      (ETA:n kannalta merkityksellinen teksti)
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon vakuutus- ja jälleenvakuutustoiminnan aloittamisesta ja harjoittamisesta (Solvenssi II) 25 päivänä marraskuuta 2009 annetun Euroopan parlamentin ja neuvoston direktiivin 2009/138/EY (1) ja erityisesti sen 50 artiklan 1 kohdan a alakohdan ja 111 artiklan 1 kohdan b, c ja m alakohdan,
      sekä katsoo seuraavaa:
      
                  (1)
               
               
                  Euroopan investointiohjelman tavoitteena on poistaa sijoitusten esteitä, antaa sijoitushankkeille näkyvyyttä ja teknistä apua sekä hyödyntää nykyisiä ja uusia rahoituslähteitä entistä paremmin. Erityisesti investointiohjelman kolmannessa pilarissa keskitytään poistamaan sijoitusten esteitä ja lisäämään sääntelyn ennakoitavuutta, jotta Eurooppa olisi jatkossakin houkutteleva investointikohde.
               
            
                  (2)
               
               
                  Yksi pääomamarkkinaunionin tavoitteista on mobilisoida Euroopan pääomat ja kanavoida ne esimerkiksi sellaisiin infrastruktuurihankkeisiin, jotka tarvitsevat pääomaa laajentumiseen ja työpaikkojen luomiseen. Vakuutusyritykset, etenkin henkivakuutustenantajat, ovat yksi Euroopan suurimmista yhteisösijoittajista, jotka pystyvät tarjoamaan sekä pääoma- että velkarahoitusta pitkän aikavälin infrastruktuurihankkeille.
               
            
                  (3)
               
               
                  Komission delegoitu asetus (EU) 2016/467 (2), jolla muutetaan komission delegoitua asetusta (EU) 2015/35 (3), tuli voimaan 2 päivänä huhtikuuta 2016, ja sillä luotiin infrastruktuurisijoituksille erillinen omaisuusluokka riskien kalibrointeja varten.
               
            
                  (4)
               
               
                  Komissio pyysi ja sai Euroopan vakuutus- ja lisäeläkeviranomaiselta, jäljempänä ’EVLEV’, uuden teknisen lausunnon uutta infrastruktuuriyritysten omaisuusluokkaa koskevista kriteereistä ja kalibroinnista. Kyseisessä teknisessä lausunnossa suositeltiin myös joitakin muutoksia delegoidulla asetuksella (EU) 2016/467 käyttöön otettuihin, vaatimukset täyttäviä infrastruktuurihankesijoituksia koskeviin kriteereihin.
               
            
                  (5)
               
               
                  Jotta voidaan kattaa strukturoidut hankerahoitustilanteet, joissa on mukana useita konsernin oikeushenkilöitä, infrastruktuurihanketta hoitavan yhteisön määritelmä olisi korvattava ja se olisi laajennettava kattamaan sekä yksittäiset yhteisöt että konsernit. Tuloja koskevien kriteerien sanamuotoa olisi muutettava, jotta voidaan ottaa huomioon yhteisöt, jotka saavat huomattavan osan tuloistaan infrastruktuuriin liittyvästä toiminnasta. Infrastruktuuriyhteisön tulonlähteiden arvioimisessa olisi käytettävä viimeisintä varainhoitovuotta, jos tiedot ovat käytettävissä, tai rahoitusehdotusta, kuten liikkeeseen laskettuja joukkolainoja koskevaa esitettä tai lainahakemuksen rahoitusennusteita. Infrastruktuuriomaisuuden määritelmän olisi sisällettävä fyysinen omaisuus, jotta olennaiset infrastruktuuriyhteisöt voivat täyttää vaatimukset.
               
            
                  (6)
               
               
                  Jotta vältetään sellaisten infrastruktuuriyhteisöjen tahaton ulkopuolelle jääminen, jotka eivät voi antaa luotonantajille vakuuksia koko omaisuudestaan joko oikeudellisista tai omistukseen liittyvistä syistä, olisi otettava käyttöön mekanismeja, joiden avulla voidaan tehdä muunlaisia vakuusjärjestelyjä luotonantajien hyväksi.
               
            
                  (7)
               
               
                  Sellaisten tilanteiden huomioon ottamiseksi, joissa panttaaminen ennen maksukyvyttömyyttä ei ehkä ole kansallisen lainsäädännön mukaan sallittua, vaatimus pääoman panttaamisesta luotonantajille olisi sisällytettävä muihin vakuusjärjestelyihin.
               
            
                  (8)
               
               
                  Olemassa olevan infrastruktuuriyhteisön tai konsernin olisi voitava laskea liikkeeseen lisää velkaa vaatimukset täyttäviä infrastruktuurisijoituksia varten, jos nykyisten luotonantajien suostumus käy ilmi asianmukaisista asiakirjoista, kuten enimmäisvelkaantuneisuusrajasta.
               
            
                  (9)
               
               
                  Delegoidun asetuksen (EU) 2015/35 kalibrointien olisi oltava oikeasuhteisia riskiin nähden.
               
            
                  (10)
               
               
                  EVLEVin teknisessä lausunnossa suositeltiin muutoksia vaatimukset täyttävien infrastruktuurihankesijoitusten kohteluun, minkä vuoksi nykyisiä infrastruktuurihankkeita koskevia säännöksiä olisi muutettava.
               
            
                  (11)
               
               
                  Sekä EVLEVin teknisestä lausunnosta että täydentävistä todisteista käy ilmi, että infrastruktuuriyrityksiin tehtävät vaatimukset täyttävät sijoitukset voivat olla turvallisempia kuin muut kuin infrastruktuurisijoitukset. Delegoitua asetusta (EU) 2015/35 olisi muutettava lisäämällä siihen uusi riskin kalibrointi, joka koskee infrastruktuuriyrityksiin tehtäviä vaatimukset täyttäviä vieraan pääoman ehtoisia sijoituksia, jotta nämä voidaan erottaa muista kuin infrastruktuurisijoituksista.
               
            
                  (12)
               
               
                  Vakuutusyritysten sijoituskäyttämisen varovaisuus olisi varmistettava asianmukaisilla määritelmillä ja hyväksymiskriteereillä. Näillä määritelmillä ja kriteereillä olisi varmistettava, että vain turvallisemmat sijoitukset hyötyvät alhaisemmista kalibroinneista.
               
            
                  (13)
               
               
                  Tulojen hajauttaminen ei ehkä aina ole mahdollista sellaisissa infrastruktuuriyhteisöissä, jotka tarjoavat keskeistä infrastruktuuriomaisuutta tai palveluja muille infrastruktuuriyrityksille. Tällaisissa tilanteissa tulojen ennustettavuuden arvioimisessa olisi sallittava ota tai maksa -sopimukset.
               
            
                  (14)
               
               
                  Osana sijoitusriskien hallintaa tehtävissä stressitesteissä olisi otettava huomioon muusta kuin infrastruktuuriin liittyvästä toiminnasta johtuvat riskit. Jotta sijoitusriskistä voidaan tehdä varovainen arvio, tällaisesta toiminnasta saatuja tuloja ei kuitenkaan pitäisi ottaa huomioon, kun määritetään, voidaanko taloudelliset velvoitteet täyttää.
               
            
                  (15)
               
               
                  Infrastruktuuriyritysten vaatimukset täyttäviä varoja koskevan uuden luokan käyttöönotto edellyttää muiden delegoidun asetuksen (EU) 2015/35 säännösten linjaamista niiden kanssa; tällaisia ovat esimerkiksi vakavaraisuuspääomavaatimusta koskeva kaava ja due diligence -vaatimukset, jotka ovat vakuutusyrityksille olennaisia maltillisten sijoituspäätösten tekemiseksi.
               
            
                  (16)
               
               
                  Sen vuoksi delegoitua asetusta (EU) 2015/35 olisi muutettava.
               
            
                  (17)
               
               
                  Jotta voidaan välittömästi tehdä mainittuun pitkän aikavälin infrastruktuuriomaisuutta koskevaan luokkaan liittyviä sijoituksia, on tärkeää varmistaa, että asetus tulee voimaan mahdollisimman pian sitä päivää seuraavana päivänä, jona se julkaistaan Euroopan unionin virallisessa lehdessä,
               
            ON HYVÄKSYNYT TÄMÄN ASETUKSEN:
      1 artikla
      Muutetaan delegoitu asetus (EU) 2015/35 seuraavasti:
      
                  1)
               
               
                  Korvataan 1 artiklan 55 a ja 55 b alakohta seuraavasti:
                  
                              ”55 a.
                           
                           
                              ’infrastruktuuriomaisuudella’ fyysisiä omaisuuseriä, rakenteita tai tiloja, järjestelmiä ja verkostoja, jotka tarjoavat tai tukevat olennaisia julkisia palveluja;
                           
                        
                              55 b.
                           
                           
                              ’infrastruktuuriyhteisöllä’ yhteisöä tai konsernia, joka kyseisen yhteisön tai konsernin viimeisimmän varainhoitovuoden aikana, jolta luvut ovat käytettävissä, tai rahoitusehdotuksen perusteella sai suurimman osan tuloistaan infrastruktuuriomaisuuden omistamisesta, rahoittamisesta, kehittämisestä tai operoimisesta;”
                           
                        
            
                  2)
               
               
                  Korvataan 164 a artiklan 1 kohta seuraavasti:
                  ”1.   Tätä asetusta sovellettaessa vaatimukset täyttäviin infrastruktuurisijoituksiin luetaan sijoitukset infrastruktuuriyhteisöihin, jotka täyttävät seuraavat kriteerit:
                  
                              a)
                           
                           
                              infrastruktuuriomaisuuden tuottamilla kassavirroilla voidaan täyttää taloudelliset velvoitteet hankeriskin kannalta olennaisessa pitkäaikaisessa stressiskenaariossa;
                           
                        
                              b)
                           
                           
                              kassavirrat, joita infrastruktuuriyhteisö tuottaa luotonantajille ja pääomasijoittajille, ovat ennakoitavissa;
                           
                        
                              c)
                           
                           
                              infrastruktuuriomaisuuteen ja infrastruktuuriyhteisöön sovelletaan sääntely- tai sopimuskehystä, joka tarjoaa luotonantajille ja pääomasijoittajille kattavan suojan, mukaan lukien seuraavat:
                              
                                          a)
                                       
                                       
                                          sopimuskehykseen on sisällytettävä määräykset, joilla suojataan tehokkaasti luotonantajia ja pääomasijoittajia tappioilta, jotka aiheutuvat siitä, että osapuoli, joka sitoutuu hankkimaan infrastruktuuriyhteisön tarjoamat tavarat tai palvelut, päättää hankkeen, paitsi jos jompikumpi seuraavista ehdoista täyttyy:
                                          
                                                      i)
                                                   
                                                   
                                                      infrastruktuuriyhteisö saa tulonsa useiden käyttäjien maksamista maksuista; tai
                                                   
                                                
                                                      ii)
                                                   
                                                   
                                                      tuloihin sovelletaan tuottoprosentin sääntelyä;
                                                   
                                                
                                    
                                          b)
                                       
                                       
                                          infrastruktuuriyhteisö on varautunut riittävien varalla olevien varojen tai muiden rahoitusjärjestelyjen avulla kattamaan hankkeen vararahoitus- ja käyttöpääomavaatimukset;
                                       
                                    Jos sijoitukset tehdään joukkovelkakirjalainoihin tai lainoihin, sopimuskehykseen on sisällytettävä myös seuraavat:
                              
                                          i)
                                       
                                       
                                          luotonantajilla on sovellettavan lainsäädännön mahdollistamassa määrin vakuudet tai ne hyötyvät vakuudesta kaikkiin hankkeen toiminnan edellyttämiin omaisuuseriin ja sopimuksiin;
                                       
                                    
                                          ii)
                                       
                                       
                                          operatiivisen nettokassavirran käyttöä pakollisten maksujen jälkeen hankkeesta muihin tarkoituksiin kuin velkasitoumusten hoitoon on rajoitettu;
                                       
                                    
                                          iii)
                                       
                                       
                                          toimia, jotka voivat olla haitallisia luotonantajille, on rajoitettu mukaan lukien se, ettei uutta lainaa voida myöntää ilman nykyisten luotonantajien suostumusta niiden kanssa sovitussa muodossa, paitsi jos uuden lainan myöntäminen sallitaan nykyistä lainaa koskevissa asiakirjoissa;
                                       
                                    Sen estämättä, mitä toisen alakohdan i alakohdassa säädetään, joukkovelkakirjalainoihin tai lainoihin tehdyissä sijoituksissa voidaan käyttää muita suojausmekanismeja, jos yritykset pystyvät osoittamaan, että luotonantajien ei tarvitse saada vakuuksia kaikkiin omaisuuseriin ja sopimuksiin voidakseen tehokkaasti suojata tai kattaa suurimman osan sijoitustaan. Tällöin muihin vakuusmekanismeihin on sisällyttävä vähintään yksi seuraavista:
                              
                                          i)
                                       
                                       
                                          osakkeiden panttaaminen;
                                       
                                    
                                          ii)
                                       
                                       
                                          väliintulo-oikeus;
                                       
                                    
                                          iii)
                                       
                                       
                                          pankkitilien panttioikeus;
                                       
                                    
                                          iv)
                                       
                                       
                                          määräysvalta kassavirtoihin;
                                       
                                    
                                          v)
                                       
                                       
                                          sopimusten siirtämistä koskevat määräykset;
                                       
                                    
                        
                              d)
                           
                           
                              jos sijoitukset tehdään joukkovelkakirjalainoihin tai lainoihin, vakuutus- tai jälleenvakuutusyritys pystyy osoittamaan valvojalle, että se kykenee pitämään sijoituksen erääntymispäivään saakka;
                           
                        
                              e)
                           
                           
                              jos sijoitukset tehdään joukkovelkakirjalainoihin tai lainoihin, joille ei ole saatavissa nimetyn ulkoisen luottoluokituslaitoksen antamaa luottoluokitusta, sijoitusinstrumentti ja muut etuoikeudeltaan samat instrumentit ovat etuoikeudeltaan parempia kuin kaikki muut vaateet paitsi lakisääteiset vaateet ja likviditeettisopimuksen tarjoajien, omaisuuden hoitajien ja johdannaissopimusten vastapuolten vaateet;
                           
                        
                              f)
                           
                           
                              jos sijoitukset tehdään osakkeisiin tai joukkovelkakirjalainoihin tai lainoihin, joille ei ole saatavissa nimetyn ulkoisen luottoluokituslaitoksen antamaa luottoluokitusta, seuraavat kriteerit täyttyvät:
                              
                                          i)
                                       
                                       
                                          infrastruktuuriomaisuus ja infrastruktuuriyhteisö sijaitsevat ETA:n tai OECD:n jäsenmaissa;
                                       
                                    
                                          ii)
                                       
                                       
                                          jos infrastruktuurihanke on rakennusvaiheessa, pääomasijoittajan on täytettävä seuraavat kriteerit, tai jos pääomasijoittajia on useampi kuin yksi, pääomasijoittajien ryhmän on kokonaisuudessaan täytettävä seuraavat kriteerit:
                                          
                                                      —
                                                   
                                                   
                                                      pääomasijoittajilla on kokemusta infrastruktuurihankkeiden menestyksekkäästä valvonnasta ja asiaan liittyvää asiantuntemusta,
                                                   
                                                
                                                      —
                                                   
                                                   
                                                      pääomasijoittajilla on alhainen maksukyvyttömyysriski tai infrastruktuuriyhteisöllä on alhainen pääomasijoittajien maksukyvyttömyydestä johtuva olennaisten tappioiden riski,
                                                   
                                                
                                                      —
                                                   
                                                   
                                                      pääomasijoittajilla on kannustimia suojella sijoittajien etuja;
                                                   
                                                
                                    
                                          iii)
                                       
                                       
                                          jos hankkeeseen liittyy rakennusriskejä, edellytetään suojatoimenpiteitä, joilla varmistetaan hankkeen saattaminen päätökseen sovitun eritelmän, talousarvion tai valmistumispäivämäärän mukaan;
                                       
                                    
                                          iv)
                                       
                                       
                                          jos operatiiviset riskit ovat olennaiset, niitä hallitaan asianmukaisesti;
                                       
                                    
                                          v)
                                       
                                       
                                          infrastruktuuriyhteisö käyttää testattua teknologiaa ja suunnittelua;
                                       
                                    
                                          vi)
                                       
                                       
                                          infrastruktuuriyhteisön pääomarakenne mahdollistaa velanhoidon;
                                       
                                    
                                          vii)
                                       
                                       
                                          infrastruktuuriyhteisön jälleenrahoitusriski on alhainen;
                                       
                                    
                                          viii)
                                       
                                       
                                          infrastruktuuriyhteisö käyttää johdannaisia vain riskienvähentämistarkoituksissa.”
                                       
                                    
                        
            
                  3)
               
               
                  Lisätään 164 b artikla seuraavasti:
                  ”164 b artikla
                  Infrastruktuuriyrityksiin tehtävät vaatimukset täyttävät sijoitukset
                  Tätä asetusta sovellettaessa infrastruktuuriyrityksiin tehtäviin vaatimukset täyttäviin sijoituksiin luetaan sijoitukset infrastruktuuriyhteisöihin, jotka täyttävät seuraavat kriteerit:
                  
                              1)
                           
                           
                              infrastruktuuriyhteisö saa suurimman osan tuloistaan ETA:n tai OECD:n jäsenmaassa sijaitsevan infrastruktuuriomaisuuden omistamisesta, rahoittamisesta, kehittämisestä tai operoimisesta;
                           
                        
                              2)
                           
                           
                              infrastruktuuriomaisuuden tuottamat tulot täyttävät yhden 164 a artiklan 2 kohdan a alakohdan kriteereistä;
                           
                        
                              3)
                           
                           
                              jos infrastruktuuriyhteisö ei saa tulojaan useiden käyttäjien maksamista maksuista, osapuolen, joka sitoutuu hankkimaan infrastruktuuriyhteisön tarjoamat tavarat tai palvelut, on oltava jokin 164 a artiklan 2 kohdan b alakohdassa luetelluista yhteisöistä;
                           
                        
                              4)
                           
                           
                              tulot on hajautettava toiminnan, sijainnin tai maksajien mukaan, paitsi jos tuloihin sovelletaan 164 a artiklan 1 kohdan c alakohdan a alakohdan ii alakohdan mukaisesti tuottoprosentin sääntelyä, ota tai maksa -sopimusta tai tulot ovat saatavuusperusteisia;
                           
                        
                              5)
                           
                           
                              jos sijoitukset tehdään joukkovelkakirjalainoihin tai lainoihin, vakuutus- tai jälleenvakuutusyritys pystyy osoittamaan valvojalle, että se kykenee pitämään sijoituksen erääntymispäivään saakka;
                           
                        
                              6)
                           
                           
                              jos infrastruktuuriyhteisölle ei ole saatavissa nimetyn ulkoisen luottoluokituslaitoksen antamaa luottoluokitusta:
                              
                                          a)
                                       
                                       
                                          olennaisten taloudellisten suhdelukujen analyysin perusteella tehtyjen varovaisten oletusten mukaan infrastruktuuriyhteisön pääomarakenne mahdollistaa velanhoidon;
                                       
                                    
                                          b)
                                       
                                       
                                          infrastruktuuriyhteisö on ollut toiminnassa vähintään kolmen vuoden ajan tai jos yritys on ostettu, se on ollut toiminnassa vähintään kolmen vuoden ajan;
                                       
                                    
                        
                              7)
                           
                           
                              jos infrastruktuuriyhteisölle on saatavissa nimetyn ulkoisen luottoluokituslaitoksen antama luottoluokitus, tämän luottoluokituksen on oltava luokkien 0 ja 3 välillä.”
                           
                        
            
                  4)
               
               
                  Muutetaan 168 artikla seuraavasti:
                  
                              a)
                           
                           
                              Korvataan 1 kohta seuraavasti:
                              ”1.   Direktiivin 2009/138/EY 105 artiklan 5 kohdan toisen alakohdan b alakohdassa tarkoitettuun osakeriskin alaosioon sisältyy riskialaosio tyypin 1 osakkeille, riskialaosio tyypin 2 osakkeille, riskialaosio vaatimukset täyttäville infrastruktuuriosakkeille ja riskialaosio vaatimukset täyttäville infrastruktuuriyritysten osakkeille.”
                           
                        
                              b)
                           
                           
                              Lisätään 3 b kohta seuraavasti:
                              ”3 b.   Vaatimukset täyttäviin infrastruktuuriyritysten osakkeisiin luetaan infrastruktuuriyhteisöihin tehdyt osakesijoitukset, jotka täyttävät 164 b artiklassa vahvistetut kriteerit.”
                           
                        
                              c)
                           
                           
                              Korvataan 4 kohta seuraavasti:
                              ”4.   Osakeriskin pääomavaatimus on yhtä kuin:
                              
                                 
                              jossa
                              
                                          a)
                                       
                                       
                                          
                                             SCRequ1
                                              tarkoittaa tyypin 1 osakkeiden pääomavaatimusta;
                                       
                                    
                                          b)
                                       
                                       
                                          
                                             SCRequ2
                                              tarkoittaa tyypin 2 osakkeiden pääomavaatimusta;
                                       
                                    
                                          c)
                                       
                                       
                                          
                                             SCRquinf
                                              tarkoittaa vaatimukset täyttävien infrastruktuuriosakkeiden pääomavaatimusta;
                                       
                                    
                                          d)
                                       
                                       
                                          
                                             SCRquinfc
                                              tarkoittaa vaatimukset täyttävien infrastruktuuriyritysten osakkeiden pääomavaatimusta.”
                                       
                                    
                        
                              d)
                           
                           
                              Muutetaan 6 kohta seuraavasti:
                              
                                          i)
                                       
                                       
                                          korvataan a ja b alakohta seuraavasti:
                                          
                                                      ”a)
                                                   
                                                   
                                                      osakkeet – paitsi vaatimukset täyttävät infrastruktuuriosakkeet tai vaatimukset täyttävät infrastruktuuriyritysten osakkeet – yhteistä sijoitustoimintaa harjoittavissa yrityksissä, jotka ovat Euroopan parlamentin ja neuvoston asetuksen (EU) N:o 346/2013 (*1) 3 artiklan b alakohdassa tarkoitettuja vaatimukset täyttäviä yhteiskunnalliseen yrittäjyyteen erikoistuneita rahastoja, kun tämän asetuksen 84 artiklassa säädetty läpikatsomisperiaate on mahdollinen kaikille yhteistä sijoitustoimintaa harjoittavassa yrityksessä oleville altistumille, tai kyseisten rahastojen osuudet tai osakkeet, kun läpikatsomisperiaate ei ole mahdollinen kaikille yhteistä sijoitustoimintaa harjoittavassa yrityksessä oleville altistumille;
                                                   
                                                
                                                      b)
                                                   
                                                   
                                                      osakkeet – paitsi vaatimukset täyttävät infrastruktuuriosakkeet tai täyttävät osakkeet infrastruktuuriyritysten vaatimukset – yhteistä sijoitustoimintaa harjoittavissa yrityksissä, jotka ovat Euroopan parlamentin ja neuvoston asetuksen (EU) N:o 345/2013 (*2) 3 artiklan b alakohdassa tarkoitettuja vaatimukset täyttäviä riskipääomarahastoja, kun tämän asetuksen 84 artiklassa säädetty läpikatsomisperiaate on mahdollinen kaikille yhteistä sijoitustoimintaa harjoittavassa yrityksessä oleville altistumille, tai kyseisten rahastojen osuudet tai osakkeet, kun läpikatsomisperiaate ei ole mahdollinen kaikille yhteistä sijoitustoimintaa harjoittavassa yrityksessä oleville altistumille;
                                                   
                                                
                                             (*1)  Euroopan parlamentin ja neuvoston asetus (EU) N:o 346/2013, annettu 17 päivänä huhtikuuta 2013, eurooppalaisista yhteiskunnalliseen yrittäjyyteen erikoistuneista rahastoista (EUVL L 115, 25.4.2013, s. 18)."
						
                                          
                                             (*2)  Euroopan parlamentin ja neuvoston asetus (EU) N:o 345/2013, annettu 17 päivänä huhtikuuta 2013, eurooppalaisista riskipääomarahastoista (EUVL L 115, 25.4.2013, s. 1).”"
						
                                       
                                    
                                          ii)
                                       
                                       
                                          korvataan c alakohdan i alakohta seuraavasti:
                                          
                                                      ”i)
                                                   
                                                   
                                                      osakkeet – paitsi vaatimukset täyttävät infrastruktuuriosakkeet tai vaatimukset täyttävät infrastruktuuriyritysten osakkeet – näissä rahastoissa, kun tämän asetuksen 84 artiklassa säädetty läpikatsomisperiaate on mahdollinen kaikille vaihtoehtoisessa sijoitusrahastossa oleville altistumille;”
                                                   
                                                
                                    
                                          iii)
                                       
                                       
                                          korvataan d alakohta seuraavasti:
                                          
                                                      ”d)
                                                   
                                                   
                                                      osakkeet – paitsi vaatimukset täyttävät infrastruktuuriosakkeet tai vaatimukset täyttävät infrastruktuuriyritysten osakkeet – yhteistä sijoitustoimintaa harjoittavissa yrityksissä, jotka ovat asetuksen (EU) 2015/760 nojalla hyväksyttyjä eurooppalaisia pitkäaikaissijoitusrahastoja, kun tämän asetuksen 84 artiklassa säädetty läpikatsomisperiaate on mahdollinen kaikille yhteistä sijoitustoimintaa harjoittavassa yrityksessä oleville altistumille, tai kyseisten rahastojen osuudet tai osakkeet, kun läpikatsomisperiaate ei ole mahdollinen kaikille yhteistä sijoitustoimintaa harjoittavassa yrityksessä oleville altistumille.”
                                                   
                                                
                                    
                        
            
                  5)
               
               
                  Lisätään 169 artiklaan 4 kohta seuraavasti:
                  ”4.   Tämän asetuksen 168 artiklassa tarkoitettujen vaatimukset täyttävien infrastruktuuriyritysten osakkeiden pääomavaatimus vastaa omassa perusvarallisuudessa tappiota, joka aiheutuisi seuraavista välittömistä arvonalentumisista:
                  
                              a)
                           
                           
                              välitön arvonalentuminen, joka on 22 prosenttia infrastruktuuriyrityksiin tehtyjen vaatimukset täyttävien osakesijoitusten arvosta direktiivin 2009/138/EY 212 artiklan 1 kohdan b alakohdassa ja 2 kohdassa tarkoitetuissa sidosyrityksissä, kun sijoitukset ovat luonteeltaan strategisia;
                           
                        
                              b)
                           
                           
                              välitön arvonalentuminen, joka on 36 prosenttia lisättynä 92 prosentilla tämän asetuksen 172 artiklassa tarkoitetusta symmetrisestä mukautuksesta, muiden kuin a alakohdassa tarkoitettujen vaatimukset täyttävien infrastruktuuriyritysten osakkeiden arvosta.”
                           
                        
            
                  6)
               
               
                  Lisätään 170 artiklaan 4 kohta seuraavasti:
                  ”4.   Kun vakuutus- tai jälleenvakuutusyritys on saanut valvontaviranomaisen hyväksynnän soveltaa direktiivin 2009/138/EY 304 artiklassa vahvistettuja säännöksiä, vaatimukset täyttävien infrastruktuuriyritysten osakkeiden pääomavaatimus vastaa omassa perusvarallisuudessa tappiota, joka aiheutuisi välittömästä arvonalentumisesta, joka on
                  
                              a)
                           
                           
                              22 prosenttia vaatimukset täyttävien infrastruktuuriyritysten osakkeiden arvosta, joka vastaa direktiivin 2009/138/EY 304 artiklan 1 kohdan b alakohdassa i alakohdassa tarkoitettua liiketoimintaa;
                           
                        
                              b)
                           
                           
                              22 prosenttia infrastruktuuriyrityksiin tehtävien vaatimukset täyttävien osakesijoitusten arvosta direktiivin 2009/138/EY 212 artiklan 1 kohdan b alakohdassa ja 2 kohdassa tarkoitetuissa sidosyrityksissä, kun sijoitukset ovat luonteeltaan strategisia;
                           
                        
                              c)
                           
                           
                              36 prosenttia lisättynä 92 prosentilla tämän asetuksen 172 artiklassa tarkoitetusta symmetrisestä mukautuksesta, muiden kuin a tai b alakohdassa tarkoitettujen vaatimukset täyttävien infrastruktuuriyritysten osakkeiden arvosta.”
                           
                        
            
                  7)
               
               
                  Korvataan 171 artiklan johdantolause seuraavasti:
                  ”Sovellettaessa 169 artiklan 1 kohdan a alakohtaa, 2 kohdan a alakohtaa, 3 kohdan a alakohtaa ja 4 kohdan a alakohtaa sekä 170 artiklan 1 kohdan b alakohtaa, 2 kohdan b alakohtaa, 3 kohdan b alakohtaa ja 4 kohdan b alakohtaa luonteeltaan strategisilla osakesijoituksilla tarkoitetaan osakesijoituksia, joiden osalta osakasyrityksenä oleva vakuutus- tai jälleenvakuutusyritys kykenee osoittamaan, että”.
               
            
                  8)
               
               
                  Lisätään 180 artiklaan 14, 15 ja 16 kohta seuraavasti:
                  ”14.   Joukkovelkakirjalainojen ja lainojen muodossa oleville altistumille, jotka täyttävät 15 kohdassa vahvistetut kriteerit, annetaan riskikertoimeksi stress
                        i
                      altistuman luottoluokan ja duraation mukaan seuraavaa taulukkoa noudattaen:
                  
                              Luottoluokka
                           
                           
                              0
                           
                           
                              1
                           
                           
                              2
                           
                           
                              3
                           
                        
                              Duraatio
                              (dur
                                 i)
                           
                           
                              
                                 stress
                                 i
                              
                           
                           
                              ai
                              
                           
                           
                              bi
                              
                           
                           
                              ai
                              
                           
                           
                              bi
                              
                           
                           
                              ai
                              
                           
                           
                              bi
                              
                           
                           
                              ai
                              
                           
                           
                              bi
                              
                           
                        
                              Enintään 5
                           
                           
                              
                                 bi
                                  · duri
                                 
                              
                           
                           
                              —
                           
                           
                              0,68 %
                           
                           
                              —
                           
                           
                              0,83 %
                           
                           
                              —
                           
                           
                              1,05 %
                           
                           
                              —
                           
                           
                              1,88 %
                           
                        
                              Enemmän kuin 5 ja enintään 10
                           
                           
                              
                                 ai
                                  + bi
                                  · (duri
                                  – 5)
                           
                           
                              3,38 %
                           
                           
                              0,38 %
                           
                           
                              4,13 %
                           
                           
                              0,45 %
                           
                           
                              5,25 %
                           
                           
                              0,53 %
                           
                           
                              9,38 %
                           
                           
                              1,13 %
                           
                        
                              Enemmän kuin 10 ja enintään 15
                           
                           
                              
                                 ai
                                  + bi
                                  · (duri
                                  – 10)
                           
                           
                              5,25 %
                           
                           
                              0,38 %
                           
                           
                              6,38 %
                           
                           
                              0,38 %
                           
                           
                              7,88 %
                           
                           
                              0,38 %
                           
                           
                              15,0 %
                           
                           
                              0,75 %
                           
                        
                              Enemmän kuin 15 ja enintään 20
                           
                           
                              
                                 ai
                                  + bi
                                  · (duri
                                  – 15)
                           
                           
                              7,13 %
                           
                           
                              0,38 %
                           
                           
                              8,25 %
                           
                           
                              0,38 %
                           
                           
                              9,75 %
                           
                           
                              0,38 %
                           
                           
                              18,75 %
                           
                           
                              0,75 %
                           
                        
                              Enemmän kuin 20
                           
                           
                              min[ai
                                  + bi
                                  · (duri
                                  – 20);1]
                           
                           
                              9,0 %
                           
                           
                              0,38 %
                           
                           
                              10,13 %
                           
                           
                              0,38 %
                           
                           
                              11,63 %
                           
                           
                              0,38 %
                           
                           
                              22,50 %
                           
                           
                              0,38 %
                           
                        15.   Altistumia, joille annetaan riskikerroin 14 kohdan mukaisesti, koskevat kriteerit ovat seuraavat:
                  
                              a)
                           
                           
                              altistuma liittyy infrastruktuuriyritykseen tehtävään vaatimukset täyttävään sijoitukseen, joka on 164 a artiklassa vahvistettujen kriteereiden mukainen;
                           
                        
                              b)
                           
                           
                              altistuma ei ole omaisuuserä, joka täyttää seuraavat edellytykset:
                              
                                          —
                                       
                                       
                                          se on luokiteltu vastaavuuskorjauskantaan direktiivin 2009/138/EY 77 b artiklan 2 kohdan mukaisesti,
                                       
                                    
                                          —
                                       
                                       
                                          se on luokiteltu luottoluokkaan 0–2;
                                       
                                    
                        
                              c)
                           
                           
                              altistumalle on saatavissa nimetyn ulkoisen luottoluokituslaitoksen antama luottoluokitus;
                           
                        
                              d)
                           
                           
                              altistuma on luokiteltu luottoluokkaan 0–3.
                           
                        16.   Joukkovelkakirjalainojen ja lainojen muodossa oleville altistumille, jotka täyttävät 15 kohdan a ja b alakohdassa vahvistetut kriteerit mutta eivät täytä 15 kohdan c alakohdassa vahvistettuja kriteereitä, annetaan riskikertoimeksi stressi
                     , joka vastaa luottoluokkaa 3 ja altistuman duraatiota 14 kohdassa vahvistetun taulukon mukaisesti.”
               
            
                  9)
               
               
                  Korvataan 181 artiklan b alakohdan toinen kohta seuraavasti:
                  ”Jos varatulle sijoitussalkulle ei ole saatavissa nimetyn ulkoisen luottoluokituslaitoksen antamaa luottoluokitusta sekä jos kyseessä on vaatimukset täyttävä infrastruktuuriomaisuus tai vaatimukset täyttävä infrastruktuuriyrityksen omaisuus, joka on luokiteltu luottoluokkaan 3, kyseisen sijoitussalkun omaisuuseriin sovelletaan pienennyskerrointa, joka on 100 prosenttia.”
               
            
                  10)
               
               
                  Korvataan 261 a artikla seuraavasti:
                  ”261 a artikla
                  Vaatimukset täyttävien infrastruktuurisijoitusten tai infrastruktuuriyrityksiin tehtävien vaatimukset täyttävien sijoitusten riskienhallinta
                  1.   Vakuutus- ja jälleenvakuutusyritysten on ennen vaatimukset täyttävän infrastruktuurisijoituksen tai infrastruktuuriyritykseen tehtävän vaatimukset täyttävän sijoituksen tekemistä suoritettava riittävä due diligence -tarkastelu, mukaan lukien kaikki seuraavat:
                  
                              a)
                           
                           
                              dokumentoitu arvio siitä, miten infrastruktuuriyhteisö täyttää 164 a tai 164 b artiklassa vahvistetut kriteerit; arviointi on käynyt läpi validointiprosessin, jonka tekijät ovat vapaita kriteereiden arvioinnista vastaavien henkilöiden vaikutusvallasta, eikä heillä ole eturistiriitoja kyseisten henkilöiden kanssa;
                           
                        
                              b)
                           
                           
                              vahvistus sille, että infrastruktuuriyhteisön kassavirtojen mahdollinen rahoitusmalli on käynyt läpi validointiprosessin, jonka tekijät ovat vapaita rahoitusmallin laatimisesta vastaavien henkilöiden vaikutusvallasta, eikä heillä ole eturistiriitoja kyseisten henkilöiden kanssa.
                           
                        2.   Vakuutus- ja jälleenvakuutusyritysten, jotka ovat tehneet vaatimukset täyttäviä infrastruktuurisijoituksia tai vaatimukset täyttäviä sijoituksia infrastruktuuriyrityksiin, on säännöllisesti seurattava ja stressitestattava infrastruktuuriyhteisöä tukevia kassavirtoja ja vakuuksien arvoa. Kunkin stressitestin on oltava oikeasuhteinen infrastruktuurihankkeeseen sisältyvän riskin luonteeseen, laajuuteen ja monimutkaisuuteen nähden.
                  3.   Stressitesteissä on otettava huomioon muusta kuin infrastruktuuriin liittyvästä toiminnasta johtuvat riskit, mutta tällaisesta toiminnasta saatuja tuloja ei oteta huomioon määritettäessä sitä, pystyykö infrastruktuuriyhteisö täyttämään taloudelliset velvoitteensa.
                  4.   Jos vakuutus- ja jälleenvakuutusyrityksillä on olennaisia vaatimukset täyttäviä infrastruktuurisijoituksia tai vaatimukset täyttäviä sijoituksia infrastruktuuriyrityksissä, niiden on direktiivin 2009/138/EY 41 artiklan 3 kohdassa tarkoitettuja kirjallisia menettelyjä laatiessaan sisällytettävä mukaan määräykset näiden sijoitusten aktiivisesta seurannasta rakennusvaiheessa ja näistä sijoituksista palautuvien määrien maksimoinnista konkurssi- tai lainaehtojen uudelleenneuvottelutilanteessa.
                  5.   Vakuutus- ja jälleenvakuutusyritysten, joilla on vaatimukset täyttäviä infrastruktuurisijoituksia tai vaatimukset täyttäviä sijoituksia infrastruktuuriyrityksissä joukkovelkakirjalainoina tai lainoina, on varojen ja velkojen hallintansa avulla varmistettava, että ne kykenevät jatkuvalta perustalta pitämään sijoituksen erääntymispäivään saakka.”
               
            2 artikla
      Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
      
         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 8 päivänä kesäkuuta 2017.
         
            
               Komission puolesta
            
            
               Puheenjohtaja
            
            Jean-Claude JUNCKER
         
      
      
         (1)  EUVL L 335, 17.12.2009, s. 1.
      
         (2)  Komission delegoitu asetus (EU) 2016/467, annettu 30 päivänä syyskuuta 2015, delegoidun asetuksen (EU) 2015/35 muuttamisesta siltä osin kuin kyseessä on lakisääteisten pääomavaatimusten laskenta vakuutus- ja jälleenvakuutusyrityksen hallussa olevien varojen useiden luokkien osalta (EUVL L 85, 1.4.2016, s. 6).
      
         (3)  Komission delegoitu asetus (EU) 2015/35, annettu 10 päivänä lokakuuta 2014, vakuutus- ja jälleenvakuutustoiminnan aloittamisesta ja harjoittamisesta annetun Euroopan parlamentin ja neuvoston direktiivin 2009/138/EU täydentämisestä (Solvenssi II) (EUVL L 12, 17.1.2015, s. 1).